**Lanu-tiimin kokousmuistio**

Aika 24.5.2022 klo 9.30–11.07

Paikka Teams

Osallistujat

Hekkala-Vatula, Laura

Hietanen, Mervi

Kemppinen, Jenni

Majuri-Jantunen, Hanna-Leena

Missilä, Anna

Rikkilä, Jarkko

Ronkainen, Merita

Tornikoski, Johanna

1. Kuulumiskierros

Lauralla on mennyt aika uuteen tehtävään perehtyessä. Lanu-tekijöiden kanssa on kokoustettu, ja sovittu seurantaa ja säännöllisyyttä yhteisiin kokoontumisiin pääkirjastossa. Keväällä on ollut tietoista taukoa Akepike-koulutuksista uusien tehtävien vuoksi, mutta syksyllä on tarkoitus paikata tätä koulutusvajetta.

Mervillä paluu pääkirjaston lastenosastolle koittaa 30.5. Kaukajärvellä kirjastonjohtajana ei ole ollut juurikaan aikaa paneutua lastenaineistoon, mutta kesällä on hyvä tilaisuus kivuta takaisin kärryille. Koulutuksiinkaan ei ole oikein ollut aikaa, päivät ovat kuluneet mielenkiintoisessa ja ihmisläheisessä perustyössä, jota ovat haastaneet lakot, vuoronvaihtokiellot sekä henkilöstön koronatartunnat. Uudenlaisen toimenkuvan kokeileminen on ollut todella antoisaa.

Johannalla on arki alkanut Kinkomaan hoitamisen siirryttyä hanketyöntekijältä vakituisen porukan hoidettavaksi. Kirjastonkäytön opetuksia ja vinkkauksia vedetty ahkerasti. Kesälle luvassa monipuolinen Kesäpäivä, jossa mukana kulttuuri, kirjasto ja Perhekeskus. Luvassa askartelua, runoja, kirpputoria, pellepuistoa, joogaa, lättyjä jne. Kesälle tulossa myös Pakopeli.

Hanna-Leena kertoi, että Jyväskylässä perhevalmennus toteutuu vihdoin, siitä lisää Lukulysteillä. Pääkirjaston LaNu-palveluissa meneillään oman tiimityön terävöittäminen.

Jenni kertoi, että Pirkkalassa ollaan hakemassa kevään erityisavustuksia. Tähtäimessä on hanke, jossa keskitytään työyhteisöjen lukemiseen ja sitä kautta hyvinvointiin. Pirkkalasta ollaan mukana Lukulysteillä esittelemässä kouluyhteistyön uusia tuulia. Kevät on ollut vilkas, sillä normaalin kouluyhteistyön lisäksi Pirkkalasta ollaan oltu mukana Harrastamisen Suomen mallissa viikoittaisella kirjastokerholla.

Annalla oli ollut uutena kokemuksena Sastamalan ensimmäinen cosplay-tapahtuma. Osallistujia oli hyvin ja ihmiset olivat pukeutuneet hienosti. Myös uudistuneen pelihuoneen avajaisissa oli ollut mukavasti väkeä. Hankehakuun ei lähdetä tällä kertaa mukaan ainakaan lapsiin ja nuoriin liittyen. Henkilöstön vähentäminen huolestuttaa, ja kelluvaan kokoelmaan siirtymisen myötä vastuu kaiken lanu-aineiston valinnasta jännittää hieman.

Meritalla on ollut uudessa toimenkuvassa paljon opettelemista, ja pientä informaatioähkyä on havaittavissa. Mieli kuitenkin hyvä, ja lokakuun loppuun jatkuva sijaisuus on upea mahdollisuus! Lastenosastolla ollaan päivittämässä Pirkanmaan lukudiplomin listoja yhdessä Lastenkirjainstituutin kanssa.

1. Lukulystit

Lukulystit järjestetään Seinäjoen Erten kanssa Tampereella 9.-11.11.2022. Ohjelmassa on aloituspäivänä luentoesityksiä myös ulkomailta, kaupungin vastaanotto raatihuoneella sekä iltajuhla Metsossa. Torstaina sekä Finnkinossa että Metsossa toteutetaan erilaisia työpajoja sekä esittelyitä Pike-alueen lanu-konsepteista. Perjantaille on tarjolla vierailuja Vapriikinpelimuseoon, Lempäälän uuteen kirjastoon, Muumimuseoon sekä lastenkulttuurikeskus Rullaan.

1. Kirjakutsut 2023

Kirjakutsuille kaivattiin nuorten realististen romaanien esittelijää, mietittiin yhdessä vaihtoehtoja. Kokouksen jälkeen vahvistui, että Riina Savikko ottaa esittelyn hoitaakseen. Sarjakuvia tulee esittelemään Ismo Santala.

1. Lanu-pulinat

Syksylle on suunnitteilla Lanu-pulinat, joissa on tarkoitus keskustella vapaamuotoisesti ja rakentavalla otteella lanu-työn kipupisteistä. Pohdittiin mielekkäitä toteutustapoja.

1. Seuraava kokous

1.9. Jyväskylässä. Ennen kokousta lounastetaan yhdessä, ja kokouksen jälkeen voitaisiin esimerkiksi tehdä tutustumiskierros pääkirjaston lanu-osastolle.